81 lande sendte i år en film ind i puljen af kandidater til Oscar-prisen for bedste fremmedsprogede film. Nu har Oscar-akademiet så skrællet feltet ned til en shortlist på ni – og Tobias Lindholms danske ‘Krigen’ er iblandt dem.

I ‘Krigen’ spiller Pilou Asbæk en kompagnichef, der træffer en hurtig beslutning i kampens hede i Afghanistan, som forfølger ham, efter han kommer hjem.

Det er i sig selv en udmærkelse at nå så langt i Oscar-kapløbet, men konkurrencen er hård, når feltet skal skæres ned til de fem Oscar-nominerede 14. januar. Favoritten er den ungarske koncentrationslejrfilm ‘Son of Saul’ (dansk premiere 25. februar), mens også Frankrigs ‘Mustang’ (der også får dansk premiere næste år) er en stærk kandidat.

Her er de ni film på shortlisten, hvor det også kan bemærkes, at Europa dominerer med syv af filmene.

‘The Brand New Testament’ af Jaco Van Dormael – Belgien

‘Embrace Of The Serpent’ af Ciro Guerra – Colombia

‘Krigen’ af Tobias Lindholm – Danmark

‘The Fencer’ af laus Härö – Finland

‘Mustang’ af Deniz Gamze Ergüven – Frankrig

‘Labyrinth of Lies’ af Giulio Ricciarelli – Tyskland

‘Son of Saul’ af László Nemes – Ungarn

‘Viva’ af Paddy Breathnach – Irland

‘Theeb’ af Naji Abu Nowar – Jordan